Splošno vedenje

## Splošno vedenje

Burkhard Lück `<lueck@hube-lueck.de>`

Natalie Clarius `<natalie_clarius@yahoo.de>`

Prevod: Luka Puhar
Različica Plasma
5.27 (39.01.2023)

To je modul za konfiguracijo splošnega obnašanja delovnega prostora.

Prikaz informacijskih namigov orodij ob lebdenju miške

  Če je ta možnost označena, se namigi orodij prikažejo nad lebdečimi elementi v Plasma pultu ali na namizju.

Prikaz vizualnih povratnih informacij za spremembe stanja

  Če s tipkovnico spreminjate npr. svetlost in glasnost, se te spremembe stanja prikažejo v prikazovalniku OSD.

Hitrost animacije

  Omogoča nastavitev hitrosti animacij namiznih učinkov od počasi do takojšnje.

Klikanje datotek ali map → Jih odpre

  Če je ta možnost označena, se datoteke in mape odprejo z enim klikom levega miškinega gumba. Datoteke in mape lahko izberete tako, da levo kliknete na njihove označevalnike za izbor, povlečete pravokotnik izbora okoli njih ali Ctrl+levo kliknete. To je privzeto obnašanje, ki je zasnovano tako, da je skladno s pričakovanji pri klikanju povezav v spletnih brskalnikih.

Klikanje datotek ali map → jih izbere

  Če je ta možnost označena, je treba datoteke in mape odpreti z dvojnim klikom, medtem ko jih izberete z enim klikom. Takšno obnašanje morda poznate iz drugih namizij ali operacijskih sistemov.

Klikanje v tirnici pomikanja → Potegne eno stran navzgor in navzdol

  To je privzeta nastavitev. Z levim klikom na sled v drsni vrstici premaknete drsno vrstico za eno stran.

Klikanje v tirnici pomikanja → Pretakne na kliknjeno mesto

  Vklopi obnašanje, ko položaj ročice za pomikanje preskoči na položaj v dokumentu, na katerega ste kliknili. Takšno obnašanje morda poznate iz drugih namizij ali operacijskih sistemov.

Srednji klik → Prilepi izbrano besedilo

  Če je ta možnost označena, se s sredinskim klikom v besedilno polje prilepi iz odložišča, tako kot pri uporabi Ctrl+V.

Način na dotik

  V načinu na dotik bo veliko elementov uporabniškega vmesnika postalo večjih, da se bo lažje prilagodilo interakciji z dotikom.

Način na dotik → Samodejno omogoči po potrebi

  Če je izbrana ta možnost, se bo način na dotik samodejno aktiviral, ko sistem zazna zaslon na dotik, ne pa tudi miške ali sledilne ploščice. Na primer: ko je tipkovnica prenosnika, ki ga je mogoče spremeniti, obrnjena ali odstranjena.

Način na dotik → Vedno omogočeno

  Če izberete to možnost, bo način na dotik vedno omogočen. To možnost uporabite, če uporabljate Plasma predvsem z zaslonom na dotik ali imate raje večje cilje klikov iz drugih razlogov.

Način na dotik → Nikoli omogočeno

  Če izberete to možnost, bo način na dotik vedno onemogočen. Uporabite to možnost, če na napravi ne potrebujete načina na dotik.